01.

FORENINGENS NAVN er Grundejerforeningen Bork Havn af 1978. Dens hjemsted er Bork Havn

02.

FORENINGENS FORMÅL er at samle grundejerne med parceller udstykket fra matr. Nr. 20 L, Nørre Bork by og sogn, omfattende Bork Havn I, III, IV og VII (Horsfold, Tues Drøwt og Vester Fælled nr. 1 til 23), og at varetage deres interesser ved at søge at opretholde ro og orden, forestå vedligeholdelse af fællesveje, stier, fællesarealer, afskærmningsbælter og parkeringspladser i området og forlods at afholde alle omkostninger i forbindelse hermed. Endvidere at forhandle med myndighederne, samt i det hele optræde på grundejernes vegne, hvor dette måtte være ønskeligt og hensigtsmæssigt.

03.

FORENINGENS HØJESTE MYNDIGHED er generalforsamlingen.

Det er ethvert medlems ret at deltage i - og afgive sin stemme på enhver generalforsamling, enten personligt eller ved fuldmagt afgivet af et andet medlem. ORDINÆR GENERALFORSAMLING afholdes hvert år en lørdag eftermiddag inden 1. juni. Hver parcel repræsenterer 1 stemme. Hvor flere i fællesskab ejer en parcel, betragtes de som 1 medlem og kan derved kun afgive 1 stemme. Hvor ejer ved ”forældresalg” har solgt til barn/børn og i den forbindelse fået brugsret til parcellen betragtes disse i fællesskab som 1 medlem og kan derved kun afgive 1 stemme.

Datoen for generalforsamlingen offentliggøres på grundejerforeningens hjemmeside - [www.borkhavngrundejerforening.dk](http://www.borkhavngrundejerforening.dk/) - senest den 15. april.

Mindst 10 dage før generalforsamlingen offentliggøres på grundejerforeningens hjemmeside, dagsorden , det reviderede regnskab og fremkomne forslag, der indsendes til bestyrelsen inden 1. april.

EKSTRAORDINÆR GENERALFORSAMLING afholdes ligeledes en lørdag eftermiddag, efter beslutning af bestyrelsen, eller efter begæring af mindst 20 af foreningens medlemmer.

Indkaldelse sker med mindst 10 dages varsel på samme måde som til den ordinære generalforsamling og med dagsorden indeholdende minimum følgende punkter:

1. Valg af dirigent
2. Forslag/årsag til ekstraordinær generalforsamling
3. Eventuelt

04.

FORENINGEN LEDES af en bestyrelse på 5 medlemmer.

Bestyrelsen vælges af Generalforsamlingen for 2 år af gangen. Der afgår 2 bestyrelsesmedlem- mer lige år, 3 på ulige år. Genvalg kan finde sted, men ingen er pligtige til at modtage genvalg, før vedkommende har været fri for hvervet i en periode.

På den ordinære generalforsamling skal hvert år ligeledes vælges 1 suppleant og 2 revisorer. Den ene af revisorerne skal være regnskabskyndig. Revisorerne behøver ikke at være medlem af foreningen.

Bestyrelsen konstituerer sig ved valg af formand, næstformand samt kasserer og vælger blandt sine medlemmer -

* 1. ordensudvalg
  2. b udvalg for veje og friarealer.

Foreningens formand er medlem af begge udvalg, som desuden skal have 2 medlemmer. Formandens stemme er afgørende i tilfælde af stemmelighed i udvalgene.

Foreningens formand er samtidig kontaktmand til Kosig Afvandingslaug og Ringkøbing-Skjern Kommune.

05.

ORDENSUDVALGETS opgave er at påse, at bygninger og deres omgivelser holdes i en sådan orden, at de ikke er til gene eller ulempe for naboerne.

Det er ikke tilladt, at have oplagring af både over 20 fod på grunde, veje- og fællesarealer. Det er ligeledes ikke tilladt, at have oplagring af campingvogne på grunde, veje- og fællesarealer.

Såfremt vejene beskadiges under byggeri eller lign., skal de straks udbedres til samme stand som før byggeriet, så der ikke er gener for færdselen.

Et påbegyndt byggeri skal gøres færdig og grunden være ryddeliggjort senest 2 år efter byggeriets påbegyndelse. Ordensudvalget har indsigt med, at grunden ryddeligholdes under byggeriet.

UDVALGET FOR VEJE OG FRIAREALER har den opgave at sørge for vejenes vedligeholdelse, og at vejafmærkninger er i orden. Udvalget kan dog ikke foretage arbejde af større omfang, jfr. nedenstående om bestyrelsens økonomiske beføjelser.

Endvidere skal dette udvalg sørge for opretholdelse af orden på friarealerne, således at disse ikke kommer til at virke skæmmende på området.

MEDLEMMERNE HÆFTER solidarisk for foreningens lovligt pådragne gæld.

Foreningen forpligtes ved underskrift af formanden + et bestyrelsesmedlem, men der må ikke uden vedtagelse af en generalforsamling foretages dispositioner, der belaster foreningens økonomi udover hvad årskontingent i forbindelse med en eventuel foreliggende kapital tillader.

Lån kan ikke optages uden beslutning herom på en generalforsamling.

Det årlige kontingent fastsættes af generalforsamlingen. Kontingentet skal reguleres med et beløb, mindst svarende til pristallet. Forhøjelse af kontingentet på 25 % eller der over skal vedtages på samme måde som ændringer af disse love.

Kontingentet opkræves så vidt muligt over ejendomsskatten

REGNSKABET går fra 1/1 - 31/12. Regnskabet skal være færdigt og revideret samt forelagt til gennemsyn, senest den 1/3. Regnskabet forelægges til godkendelse på den

ordinære generalforsamling.

MEDLEMMERNE KAN IKKE udtræde af foreningen. Ved salg af sin ejendom forpligter medlemmet sig til at oplyse køberen om denne pligt til at være medlem af foreningen, samtidig skal han oplyse foreningen om købers navn og privat adresse.

Nye medlemmer, herunder evt. indlemmelser af andre områder under foreningen, kan kun optages efter skriftlig anmodning, og på betingelser fastsat af generalforsamlingen

10.

ÆNDRINGER I NÆRVÆRENDE VEDTÆGTER kan kun ske på en generalforsamling, hvor 2/3 af medlemmerne er tilstede og 2/3 af de tilstedeværende stemmer herfor.

Kan den fornødne tilslutning på den pågældende generalforsamling ikke opnås, kan der med sædvanligt varsel og på sædvanlig måde indkaldes til ny generalforsamling, som kan gennemføre vedtagelsen, når 2/3 af de afgivne stemmer er for denne.

1. FORENINGEN KAN KUN OPHÆVES med kommunalbestyrelsens og bygningsmyndighedernes samtykke.
2. Stiftet i Nr. Bork, 5. august 1978

Senest ændret på ekstraordinær generalforsamling den 25. maj 2024.